Document ID: 31984R2540

KOMISSION ASETUS (ETY) N:o 2540/84,
annettu 5 päivänä syyskuuta 1984,
muiden eläinten kuin vasikoiden rehuksi tarkoitetun julkisesti varastoidun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1557/84(), ja erityisesti sen 7 artiklan 5 kohdan,
ottaa huomioon maatalousalalla sovellettavasta valuuttakurssista 20 päivänä toukokuuta 1983 annetun neuvoston asetuksen (ETY) N:o 1223/83(), sellaisena kuin se on viimeksi muutettuna asetuksella (ETY) N:o 855/84(), ja erityisesti sen 4 artiklan 3 kohdan,
sekä katsoo, että
komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 1906/84(), mukaisesti ja komission asetuksen (ETY) N:o 443/77(), sellaisena kuin se on viimeksi muutettuna asetuksella (ETY) N:o 1069/84(), mukaisesti interventioelimet myyvät ennen 1 päivää toukokuuta 1983 julkiseen varastoon tuotua rasvatonta maitojauhetta,
tämän ikävaatimuksen täyttävän tuotteen rajalliset vielä käytettävät määrät huomioon ottaen on syytä laajentaa edellä mainitut myynnit koskemaan ennen 1 päivää kesäkuuta 1983 varastoon tuotua rasvatonta maitojauhetta, jotta tämä toimenpide voidaan toteuttaa tavanomaisesti,
asetuksessa (ETY) N:o 368/77 ei säädetä hinnan kansalliseen valuuttaan muuttamista koskevia säännöksiä; kokemus on osoittanut, että olisi syytä täsmentää tarjouskilpailun ollessa kyseessä, että vähimmäishinnan, tarjotun hinnan tai tarjouskilpailun voittaneen maksaman hinnan edustava kurssi on kyseisen erityisen tarjouskilpailun tarjousten esittämiselle annetun määräajan päättymispäivänä voimassa oleva kurssi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 368/77 1 artiklassa ja asetuksen (ETY) N:o 443/77 1 artiklan päivämäärä "1 päivää toukokuuta 1983" päivämäärällä "1 päivää kesäkuuta 1983".
2 artikla
Lisätään asetukseen (ETY) N:o 368/77 19 a artikla seuraavasti:
"19 a artikla
Edellä 9 artiklan 2 kohdan c alakohdassa tarkoitettuun tarjottuun hintaan, 11 artiklan 1 kohdassa tarkoitettuun vähimmäishintaan ja 13 artiklan 2 kohdassa tarkoitettuun maksettavaan hintaan sovelletaan muuntokurssina erityisen tarjouskilpailun tarjousten esittämiselle annetun määräajan päättymispäivänä voimassa olevaa edustavaa kurssia."
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä syyskuuta 1984.

Labels: 2
3
17
6